Cuneiform Tablet OIP 27 6
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na na-bi₄-{d}en-LÍL qí-bi-ma um-ma e-na-a-šùr-ma šál-ma-ku iš-tù za-al-pá a-tù-ra-am am-ma áš-lá-kam áš-tap-ra-ku a-lá-ni ir-bi i-tí-a am-tí ú qí-iš-tám šé-bi-lam a-ḫu-um 2.33333 GÍN KÙ.BABBAR i-na ší-im am-tim šé-bi₄-lam 2 e-tù-de₈-e SIG₅-tim <big_gap> il₅-qé-ma lu-šé-bi₄-lam a-ḫu-um 2 e-tù-de₈ SIG₅-tim le-qé-ma šé-bi₄-lam šu-um-ki ú šu-ḫu-tí-ni šé-bi₄-lam 1 ṣú-ḫa-ra ar-ḫi-iš ṭù-ur-dam mì-ma-ša-ma ṭé-em-kà šu-up-ra-am a-na zu-ra-a qí-bi-ma šu-ma a-na ší-mì-im ša e-me-ri i-sá-ḫi-ú-ni-ku e-me-ri ki-i 10-eš₁₅-ra-at šé-bi₄-lam šu-up-ra-ma mì-ma ḫa-ša-aḫ-ta-kà ú-šé-bi₄-lá-ku áš-lá-kam ú 1 ṣú-ḫa-ra-am ar-ḫi-iš ṭù-ur-dam